Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12951

7. FEJEZET - LESZÁLLÁS NEMZETKÖZI REPÜLŐTÉRTŐL ELTÉRŐ HELYEN A. - Általános rész 7.1 A parancsnok pilóta akaratán kívüli ok miatt másutt, mint a szerződő állam nemzetközi repülőtéren leszállt légi-jármű esetében a szerződő állam intézkedésekkel köteles biztosítani, hogy közszolgálati hatóságai minden lehetséges segítséget adjanak meg az ilyen légi-jármű részére és ennélfogva ilyen esetekben a belépés ellenőrzési formaságokat és eljárásokat a legszükségesebbre korlátozzák.. 7.2 A parancsnok pilóta, vagy a rangban utána következő rendelkezésre álló hajózószemélyzeti tag köteles intézkedni, hogy a leszállásról az illetékes közszolgálati hatóságokat a lehető leghamarabb értesítsék. B. - Rövid útmegszakítás 7.3 Ha nyilvánvaló, hogy leszállást követően a légi-jármű rövid időn belül képes folytatni útját, a következő eljárást kell alkalmazni: 7.3.1 Az ellenőrző intézkedéseket arra kell korlátozni, amelyekkel biztosítható, hogy a légi-jármű ugyanazzal a rakománnyal száll fel, mint amely érkezéskor a fedélzetén volt. Ha a rakomány, vagy annak egy része üzemi, vagy egyéb oknál fogva nem folytathatja útját az illető járaton, a közszolgálati hatóságok az engedélyezési formaságokat kötelesek megkönnyíteni és az ilyen rakomány mielőbbi rendeltetési helyére juttatása érdekében kötelesek együttműködni. 7.3.2 Szükség esetén, a közszolgálati hatóságok kötelesek az általános ellenőrzési körükbe tartozó területen belül területet kijelölni, amelyen az utas és a hajózószemélyzeti tag útmegszakítása idején mozoghat. 7.3.3 A parancsnok pilótától nem várható el, hogy a felszállás engedélyezését (minden szükséges egyéb légiforgalmi irányítói engedélyt leszámítva) egynél több kormányzati ügynökségtől kelljen kérelmeznie. 2007/70/II. szám C. - A repülés újrakezdésének meg nem történte 7.4 Ha nyilvánvaló, hogy a légi-jármű nem képes folytatni útját vagy hosszabb ideig késedelmet szenved, a következő rendelkezéseket kell alkalmazni: 7.4.1 A parancsnok pilótát fel kell jogosítani az általa szükségesnek tartott vészhelyzeti lépések megtételére annak érdekében, hogy az utasok és a hajózószemélyzet épségének és biztonságának, illetve magának a légi-járműnek és rakományának a megsemmisülését elkerüljék, vagy a legcsekélyebbre csökkentsék addig, amíg az illetékes közszolgálati hatóságok utasításaira várakoznak, vagy akkor, ha sem maga sem a hajózószemélyzet nem képes e hatóságokkal kapcsolatba lépni. 7.4.2 Az utasoknak és a hajózószemélyzet tagjainak engedni kell, hogy a szükséges formaságok elvégzéséig megfelelő elhelyezést biztosítsanak maguknak, ha e formaságok gyorsan nem végezhetők el. 7.4.3 Ha a teherárut, ellátmányt és a feladott poggyászt biztonsági okok miatt a légi-járműből ki kell rakodni, azt a közelben lévő területen kell elhelyezni, és a szükséges formaságok befejezéséig ugyanott kell tartani. 7.4.4 A postaszállítmányt az Általános Postaegyesülés idevágó érvényes rendelkezései szerint letétbe kell helyezni.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes